Kefisodotos den eldre

Kefisodotos den eldre (gresk: Κηφισόδοτος; virksom rundt 400 f.Kr. – ca. 360 f.Kr.), far til Praxiteles og bestefar til Kefisodotos den yngre.

Han var trolig Praxiteles' far og lærer. Han laget nesten utelukkende guder i stein og marmor og var kanskje den første som skapte kunst av de ni musene.

Et kjent verk av ham var Eirene, fredens gudinne, som bærer barnet Plutos, rikdommens gud, på armen. Statuen sto en gang sto på agora i Athen, og er siden gått tapt, men en romersk kopi blir oppbevart ved Glyptothek i München, Tyskland (se illustrasjon til høyre).

Kefisodotos gjorde også, som sin sønn, en figur av Hermes som bar barnet Dionysos, om ikke faktisk antikkens kritikere har gjort to verker av ett. Han skapte flere for byen Megalopolis som ble grunnlagt en gang rundt 370 f.Kr.

Litteratur 
 Cancik, von H.; Schneider, H. (red): Der Neue Pauly Enzyklopädie der Antike, Metzler, Weimar und Stuttgart, Bd.6 1999, ISBN 3-476-01476-2

Billedhuggere
Greske kunstnere fra oldtiden
Athenere fra oldtiden
Fødselsår ukjent
Dødsår ukjent